open-index/open-wikipedia-markdown huggingface dataset:
Sakalininkystė

**Sakalininkystė** – medžioklė su plėšriaisiais paukščiais. Sakalininkai paprastai medžioklės metu pasitelkia sakalus, vanagus, kai kada erelius, suopius. 

2019 m. Lietuvoje buvo surengta pirmoji sakalininkystės šventė.

## Istorija
Teigiama, kad sakalininkystė praktikuota dar senovės laikais, ir ši praktika nepriklausomai susiformavo keliuose Eurazijos regionuose. Aptikta XIII a. pr. m. e. datuojamų hetitų sukurtų stelų, vaizduojančių medžioklę sakalais. Tokios medžioklės vaizdai aptinkami ir VIII a. pr. m. e. asirų bareljefe Chorsabade. Panašiu metu Džou dinastijos Kinijos šaltiniai mini sakalininkystę Mongolijos stepėje. Vėliau, IV a., graikų šaltiniai mini šią praktiką tarp trakų.

Per pirmuosius penkis mūsų eros šimtmečius sakalininkystė jau buvo paplitusi Eurazijoje nuo Japonijos iki Europos. Išplitimui labai pasitarnavo tiurkų gentys, ją išplatinusios po visą Eurazijos stepę, sarmatai ir gotai, atnešę ją į Europą, ir semitai, išplatinę Arabijos pusiasalyje. Europiečiai (keliautojai, pirkliai, kryžininkai) su sakalininkyste susipažino Artimuosiuose Rytuose. Grįždami jie parsigabeno sakalų, be to, su jais Europon atvyko ir sakalininkų.

Tarp VII ir XVII a. sakalininkystė buvo labai mėgstama tradicija Europoje, pietvakarių Azijoje, Didžiojoje Stepėje, Japonijoje. Daugumoje šalių tai buvo iš esmės diduomenės užsiėmimas, nes reikalavo daug laiko, lėšų ir vietos. Todėl tai buvo ir statuso simbolis. Tiesa, nomadiškose visuomenėse (Eurazijos stepėje, tarp bedinų) medžioklė su sakalais buvo naudojama išgyvenimui, kaip svarbus būdas gauti mėsos.

XVIII a. išpopuliarėjus šaunamiesiems ginklams, sakalininkystė ėmė menkti. JK ji atsigavo XX a. pradžioje kaip sporto forma, perduota į JAV. Tuo metu kūrėsi svarbiausi sakalininkystės klubai.



Vaizdas:Camel_Races_Near_Manifa_by_Tom_And_Linda_Anderson_3840250783.jpg|Sakalininkas Saudo Arabijoje
Vaizdas:Mongolian_Man_and_his_Eagle.jpg|Mongolas su sakalu
Vaizdas:A_Prince_with_a_Falcon.jpg|Mogolų imperatorius Akbaras su sakalu
Vaizdas:Zambals_3.png|Sakalininkai Filipinuose
Vaizdas:Altstetten.jpg|Viduramžių Europos sakalininkas



## Medžioklė su sakalais kaip pasaulio paveldas

Tūkstantmečių istoriją turinti medžioklės su sakalais tradicija daugybėje pasaulio šalių yra išsaugota iki mūsų dienų. Ji perduodama per įvairias sakalininkų bendruomenes, klubus, šeimos tradicijas. Dėl to UNESCO 2010 m. atkreipė dėmesį į tai, 11 šalių įregistruodama sakalininkystę kaip namaterialųjį pasaulio paveldą. Vėliau šalių sąrašas buvo pildomas. Po paskutinio papildymo 2021 m., sąraše yra 24 valstybės.

UNESCO vertina šią tradiciją kaip socialinę ir laisvalakio praktiką, kuri suteikia galimybę žmonėms leisti laiką gamtoje, kurti tamprius ryšius tarp žmonių ir paukščių, apsaugoti sakalus. Nors sakalininkystės tradicijos ir kontekstai pasaulyje yra labai skirtingi, viso pasaulio sakalininkai dalijasi bendra vertybių sistema, sakalų veisimo, treniravimo, priežiūros, gydymo patirtimis.

## Šaltiniai
Gavarni krioklys

**Gavarni krioklys** () – pakopinis krioklys pietų Prancūzijoje, Pirėnų kalnuose, Aukštutinių Pirėnų departamente, prie Gavarni miestelio.

Tai vaizdingas, natūralus ir aukščiausias krioklys Prancūzijoje (aukštis − 422 m). Gavarni krioklys įeina į Pirėnų nacionalinio parko sudėtį. Krioklys buvo išskobtas ledyno Pirėnų uolose. Jo pagrindas netvarkingai padengtas morenomis, o slėnio dugne, pro kurį kelią prasigraužė upė, išsibarstę dideli rieduliai ir uolų nuolaužos, kai kurios namo dydžio; ledynui atsitraukus, jos liko sausos gulėti aukščiau. Aplink krioklį stūkso vienuolika uolų viršūnių, kurios siekia 3 000 m aukštį ir sudaro smailią keterą, skiriančią Prancūziją ir Ispaniją.

Anksčiau Gavarni būdavo būdavo vieno iš piligrimų maršrutų kelyje, vedančio iš Prancūzijos į Santjago de Kompostelą. Slėnyje ir aplink jį yra keletas gerų pėsčiųjų takų, nuo kurių atsiveria vaizdingi reginiai ir kartais galima pamatyti laukinių gyvūnų, pvz., gemzių, švilpikų, kilnųjį erelį, barzdotąjį ir palšąjį grifus, širšvanagį, alpinį erškėtžvirblį, vandeninį ir uolinį kalviukus, alpinę kuosą ir varną. Upės slėnyje galima pamatyti vandeninį strazdą ir liputį, išgirsti mažąją pelėdą ir juodąjį genį. Taip pat vasarą čia skraido pulkai spalvingų plaštakių.

## Nuorodos
* Gavarni krioklys (anglų k.)
* Gavarnie Falls Location (anglų k.)
Požeminis nuotėkis

**Požeminis nuotėkis** – požeminių vandenų judėjimas dėl hidraulinio spūdžio arba gravitacijos jėgos.

Požeminis nuotėkis apibūdina upių, ežerų, jūrų arba neigiamų reljefo formų drenuojamų požeminių vandenų gamtinius išteklius. Jis reiškiamas moduliu (l/s • km²) arba vandens stulpo dydžiu (milimetrais per metus). Modulio vertė priklauso nuo klimatinių, fizinių geografinių, geologinių, hidrogeologinių veiksnių ir kinta nuo 0,1 iki 20 l/s • km².

Lietuvoje didžiausias požeminio nuotėkio modulis (4–6 l/s • km²) yra Aukštaičių aukštumoje ir Pietryčių smėlėtojoje lygumoje, mažiausias (0,4–0,8 l/s • km²) – Vidurio Lietuvos ir Pajūrio žemumose.
Serengetis

**Serengetis** () − geografinis ekosistemos regionas Rytų Afrikoje, besidriekiantis nuo šiaurinės Tanzanijos iki pietinės Kenijos. Plotas 30 000 km².

Serengečio pavadinimas kilo iš masajų žodžio „siringet“, kuris reiškia „*beribes lygumas*“. Serengečio ekosistema yra viena seniausių ir geriausiai išsilaikiusių visoje Žemėje. Daugiau kaip 80 % Serengečio užima saugomos teritorijos − Serengečio nacionalinis parkas,  Ngorongoro draustinis Tanzanijoje, Masai Maros draustinis Kenijoje ir kitos. Vienintelis aktyvus ugnikalnis Serengetyje yra Ol Doinyo Lengai.

Klimatas Serengetyje paprastai būna sausas ir šiltas. Pagrindinis lietaus sezonas trunka nuo kovo iki gegužės mėnesio, o nedideli lietūs − spalio ir lapkričio mėnesiais.

Serengetyje gyvena ir veisiasi daugiau kaip 4,5 mln. laukinių gyvūnų. Serengetyje kasmet vyksta viena didžiausių laukinių gyvūnų migracijų pasaulyje.

## Nuorodos

*Serengečio nacionalinis parkas (anglų, vokiečių k.)
PT-85

**PT-85**, *Tipas 82* ar *Tipas 85* – Šiaurės Korėjos gamybos plaukiamasis lengvasis tankas. sukurtas pailgintoje šarvuotojo transporterio VTT-323 (licencinė kiniško vikšrinio šarvuotojo transporterio *Tipas 63* kopija) bazėje. Bokštelis panašus į modifikuotą tanko PT-76 bokštelį. PT-85 ginkluotas 85 mm patranka ir PTVR leistuvu, galinčiu šaudyti PTVR *9M14M Maliutka* (*AT-3 Sagger*). Tankas taip pat turi du kulkosvaidžius (7,62 ir 14,5-mm).

## Nuorodos

* PT-85 (Tipas 82)
Tirkiliškių dvaras

**Tirkiliškių dvaras** – buvusio dvaro sodybos fragmentai, išsidėstę Kalvarijos g. 72, Aleksoto sen., Kaune.

## Istorija
Dvaras kūrėsi XX a. pradžioje. 1928 m. dvarą nusipirko žymus XX a. pr. Lietuvos visuomenės veikėjas, teisininkas, politikas Martynas Yčas, kuris 1941 m. emigravo į Braziliją.

Kadaise atokiame Kauno priemiestyje buvusią Tirkiliškių dvaro sodybą per pastaruosius keletą dešimtmečių iš visų pusių apsupo besiplečiančios sodų bendrijos, sodybiniai namai.

## Būklė

Iki šių dienų dvarvietėje išlikęs tvenkinys, dvaro dviejų aukštų medinis namas, sandėlis, pirtis, arklidės. Kai kurie iš minėtų pastatų buvo perstatyti, pritaikyti butams ar gamybinėms reikmėms. Taip pat teritorijoje atsiradę ne dvaro laikotarpio (svetimkūnių) pastatų: gyvenamasis namas, transformatorinės pastotės. Neišliko kumetynas, kalvė, tvartas.

## Literatūra
* I. Semaškaitė. „Kauno miestas“ – Iliustr. // Lietuvos dvarai: dviejų tomų žinynas. – Vilnius, 2009. – t. 1. – p. 26–31.
* I. Semaškaitė „Tirkiliškiai“ – Iliustr. // Lietuvos dvarai: enciklopedinis žinynas. – Vilnius, 2010. – p. 420.

## Nuorodos
* Sąrašas:Lietuvos dvarai
* 
* Tirkiliškių dvaras ''kvb.lt'' portale
* Tirkiliškių dvaro sodyba Lietuvos dvarų duomenų bazėje (nr.502)
Euro 2012/D grupė

**[[EURO 2012]] D grupė** – viena iš keturių pirmojo etapo grupių. Pirmosios grupės rungtynės sužaistos 2012 m. birželio 11 dieną, paskutinės – birželio 19 dieną. Grupėje žaidė Ukrainos, Prancūzijos, Švedijos ir Anglijos rinktinės.

Pirmos dvi grupės komandos pateko į kitą etapą.

## Prancūzija – Anglija

## Ukraina – Švedija

## Ukraina – Prancūzija

## Švedija – Anglija

## Anglija – Ukraina

## Švedija – Prancūzija

## Šaltiniai
Žozefas Kotinas

**Žozefas Kotinas** (; 1908 m. kovo 10 d. – 1979 m. spalio 21 d.) – tarybinis tankų ir traktorių konstruktorius, inžinerinės techninės tarnybos generolas pulkininkas, technikos mokslų daktaras.

## Biografija
Žozefas Jakovlevičius Kotinas gimė 1908 m. kovo 10 d. (senuoju stiliumi – vasario 26 d.) Pavlohrade (dabar Ukrainos Dniepropetrovsko sritis).

Nuo 1927 m. mokėsi Charkovo politechnikos institute. Nuo 1930 m. – Raudonojoje Armijoje. VKP(b) narys nuo 1931 m.

1932 m. baigė F. Dzeržinskio vardo Karinę techninę akademiją. 1932–1937 m. – DVRA Mechanizacijos ir motorizacijos karo akademijos mokslinių tyrimų skyriaus konstruktorių biuro viršininkas..

Nuo 1937 m. – Kirovo gamyklos Leningrade vyriausiasis konstruktorius.

1941–1942 m. – TSRS Tankų pramonės liaudies komisaro pavaduotojas, vyriausiasis Čeliabinsko traktorių gamyklos konstruktorius.

Vadovavo sunkiųjų tankų KV-2, KV-85, IS-1 kūrimo darbams. Kotinas yra vienas iš kūrėjų galingiausio Antrojo pasaulinio karo tanko IS-2, ginkluoto 122 mm patranka. 1943–1944 m. Kotinui vadovaujant tankų KV-1S ir IS bazėje buvo sukurtos artilerinės savaeigės SU-152, ISU-152, ISU-122. Karo metais Čeliabinsko traktorių gamykloje buvo pagaminta 18 tūkst. tankų ir savaeigių.

Pokario metais Kotinas grįžo į Leningradą, kur vadovavo sunkiojo tanko IS-4 (1947 m.), plaukiamojo tanko PT-76 (1951), sunkiojo tanko T-10 (1953), plaukiamojo šarvuotojo transporterio BTR-50P (tanko PT-76 bazėje) kūrimui. Taip pat ir medienos išvežimo traktoriaus KT-12 (1948), ratinio traktoriaus K-700 (1963 m.) ir kt. kūrimui.

Nuo 1968 m. – TSRS gynybos pramonės ministro pavaduotojas.

1946–1950, 1966–1970 m. – TSRS Aukščiausiosios Tarybos deputatas.

Ž. Kotinas mirė 1979 m. spalio 21 d. Palaidotas Maskvoje, Novodevičės kapinėse.

## Apdovanojimai
* Socialistinio darbo didvyris (1941).
* Stalino premija (1941, 1943, 1946, 1948).
* Nusipelnęs RTFSR mokslo ir technikos veikėjas (1968).
* 3 Lenino ordinai;
* I ir II laipsnio Suvorovo ordinai;
* 2 Spalio revoliucijos ordinai;
* Darbo raudonosios vėliavos ordinas;
* 3 Raudonosios Žvaigždės ordinai
* Garbės ženklo ordinas.

## Nuorodos
Balstogės Šv. Dvasios stačiatikių parapija

**Balstogės Šv. Dvasios stačiatikių parapija** () – viena iš Balstogės stačiatikių dekanato parapijų, Balstogės mieste. Parapija įkurta 1983 metais. Parapija pavadinta Šventosios Dvasios garbei. Parapijai priklauso Balstogės Šv. Dvasios cerkvė.

## Nuorodos
* 
* Parapijos tinklalapis (lenk.) ;
* Aprašymas apie parapiją (lenk.) .

## Literatūra

* Kalendarz prawosławny na 2008 rok, Wydanie Warszawskiej Metropolii Prawosławnej, ISSN 1425–2171
Balstogės Jėzaus Prisikėlimo stačiatikių parapija

**Balstogės Jėzaus Prisikėlimo stačiatikių parapija** () – viena iš Balstogės stačiatikių dekanato parapijų, Balstogės mieste. Parapija įkurta 1989 m. vasario 14 dieną. Parapija pavadinta Jėzaus prisikėlimo garbei. 1990–1999 m. buvo pastatyta parapijos Balstogės Jėzaus Prisikėlimo cerkvė.

## Nuorodos

* Parapijos tinklalapis (lenk.) .

## Literatūra

* Kalendarz prawosławny na 2008 rok, Wydanie Warszawskiej Metropolii Prawosławnej, ISSN 1425–2171
Kiržačas (upė)

**Kiržačas** () – upė Rusijoje, Vladimiro srityje; Kliazmos kairysis intakas (Okos baseinas). Susidaro susiliejus Mažojo ir Didžiojo Kiržačo upėms ties Ivaševo kaimu. Teka į pietus, pietryčius. Įteka į Kliazmą ties Gorodiščių gyvenviete.

Intakai:
* kairieji – Šeredarė, Molodanė, Vachčilka, Šorna;
* dešinieji – Mažasis Kiržačas, Bačevka.

Upės vagos nuotėkis 0,64 m/km. Užšąla lapkritį, ledus neša balandžio pradžioje. Vaga labai vingiuota, sudaro meandras ir senvages. Pavasarį smarkiai ištvinsta, vasarą ženkliai nusenka. Vagoje vietomis yra povandeninių akmenų, privirtusių medžių. Įrengtos kelios užtvankos, nemažai vandens malūnų liekanų. Prie Kiržačo upės įsikūręs Kiržačo miestas.

Upės pavadinimas kildinamas iš mordvių kalbos žodžių *кержи, керч* ar *керш*, reiškiančių „kairysis“.

## Šaltiniai
Šerna

**Šerna** () – upė Rusijoje, Maskvos ir Vladimiro srityse; Kliazmos kairysis intakas. Susidaro susiliejus Serajos ir Molokčios upėms ties Belkovo geležinkelio stotimi. Teka į pietus, įteka į Kliazmą 4 km į rytus nuo Noginsko.

Intakai: Dubenka, Melioža.

Upės vagos nuolydis – 0,25 m/km, vidutinis plotis – 20-40 m, vidutinis gylis – 2 m, sietuvose siekia 5 m. Vaga vingiuota, daug meandrų, senvagių. Įrengta Karavajevo užtvanka.

Pavadinimas Šerna kildinamas iš finougrų kalbų (merių, marių) žodžių, reiškiančių karklą, arba iš .

## Šaltiniai
Alksnupis (Nevėžis)

**Alksnupis** – nedidelė Nevėžio baseino upė Kauno rajone, dešinysis intakas. Kirtusi kelią , įteka į Nevėžį jo dešiniajame krante 20,0 km atstumu nuo žiočių. Prasideda Padauguvos miško apylinkėse (Vilkijos apylinkių sen.). Upelio vaga aukštupyje daug kur sureguliuota.

Prie Alksnupio įsikūrusios gyvenvietės: Godėnai, Vosiškiai.

Upėvardis kildinamas nuo medžio pavadinimo *[[alksnis]]*.

## Nuorodos

* Sąrašas:Nevėžio intakai
* Alksnupis Gamtos katalogo portale
* LR upių klasifikatorius
Kožanų Šv. Nukryžiavimo Kryžiaus cerkvė

**Kožanų Šv. Nukryžiavimo Kryžiaus cerkvė** () – stačiatikių cerkvė, esanti Kožanų kaime. Cerkvė priklauso Kožanų Viešpaties Kryžiaus parapijai. Pirmoji cerkvė šioje vietovėje pastatyta apie 1833 m., dabartinė cerkvė pastatyta apie 1886 metus. 2005 m. gruodžio 14 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Podlaskie - Juchnowiec Kościelny - Kożany - cerkiew PKŚ - Cfront.JPG
Vaizdas:Podlaskie - Juchnowiec Kościelny - Kożany - cerkiew PKŚ - LTfront.JPG
Vaizdas:Podlaskie - Juchnowiec Kościelny - Kożany - cerkiew PKŚ - pano.JPG


## Nuorodos

* Palenkės vaivadijos saugomų istorijos paminklų sąrašas (lenk.).
Samogrudo Šv. Apaštalų Petro ir Povilo cerkvė

**Samogrudo Šv. Apaštalų Petro ir Povilo cerkvė** () – stačiatikių cerkvė, esanti Samogrudo kaime. Cerkvė priklauso Samogrudo Šv. Apaštalų Petro ir Povilo parapijai. Cerkvė pastatyta 1867 metais. 1898 m. pastatyta varpinė.


Vaizdas:Samogród - Church 01.jpg
Lakrica

**Lakrica** – konditerinis gaminys, kuriam ypatingą skonį suteikia saldymedžio šaknų ekstraktas. Šiaurės Amerikoje lakrica vadinama **juodąja lakrica**, norint ją išskirti iš konditerinių gaminių, kurių sudėtyje nėra saldymedžio šaknies ekstrakto. Jungtinėje Karalystėje yra populiarūs saldainių asorti su lakrica. Nyderlanduose ir Šiaurės šalyse į vadinamąją **[[sūri lakrica|sūrią lakricą]]** vietoje natrio chlorido dedama amonio chlorido.

Pagrindinės lakricos sudedamosios dalys yra saldymedžio ekstraktas, cukrus ir rišamoji medžiaga. Dažniausiai rišamoji medžiaga yra krakmolas/miltai, akacijos guma, želatina arba jų kombinacija. Papildomos sudedamosios dalys yra skoninės medžiagos, bičių vaškas blizgiam paviršiui suteikti, amonio chloridas ir melasa, suteikianti gaminiui juodą spalvą. Amonio chloridas daugiausiai yra naudojamas sūrioje lakricoje, kurioje jo koncentracija yra iki 8 procentų. Tačiau ir paprastoje lakricoje gali būti iki 2 procentų amonio chlorido, kuris dėl aukštesnės cukraus koncentracijos yra mažiau jaučiamas. Kai kurioje lakricoje saldymedžio šaknų ekstraktas maišomas su anyžiaus aliejumi, arba šis aliejus visiškai pakeičia saldymedžio ekstraktą.

## Gamyba
Gaminant sudedamosios dalys yra ištirpinamos vandenyje ir kaitinamos iki 135 °C. Norint išgauti reikiamą pavidalą, skystis yra pilamas į formas, kurios padaromos išspaudžiant skyles talpykloje pripildytoje krakmolo. Tuomet skystis išdžiūva ir saldainiai yra apipurškiami bičių vašku, norint jiems suteikti blizgesio.

## Įtaka sveikatai
Saldymedžio šaknies ekstrakte yra glicirizino, kuris yra 50 kartų saldesnis už sacharozę. Šis ingredientas turi įvairių farmacinių savybių, jis lengvina atsikosėjimą ir didina kraujospūdį. Pastarasis poveikis atsiranda po dviejų savaičių, kasdien vartojant 50 g ar padidinus suvartojamą kiekį. 

Padidindama prostaglandinų kiekį, lakrica gali paleisti vidurius ir turi dar kelias savybes dėl kurių ji vartojama tradicinėje medicinoje.

Aleksandras Didysis aprūpino savo karines pajėgas lakrica dėl jos troškulį numalšinančių savybių.

## Raudonoji lakrica
Daugybėje šalių yra žinoma **raudonoji lakrica**, kuri išspaudžiama taip, jog primena paprastą lakricą, tačiau joje, vietoj saldymedžio ekstrakto, naudojamos braškių, vyšnių, aviečių ar cinamono skoninės medžiagos. Pastaruoju metu buvo pristatyta įvairesnių skonių – obuolių, mangų, juodųjų serbentų ir arbūzų.

## Šaltiniai
* Liquorice www.food-info.net (anglų k.)
Grizzly I

**Grizzly I** – Antrojo pasaulinio karo laikais Kanadoje gamintas tankas. Ši M4A1 Sherman tanko mofikacija turėjo storesnius, labiau nuolaidžius šarvus, ilgesnį nuvažiuojamą nuotolį ir Canadian Dry Pin (CDP) tipo vikšrus.

Tanko įgulą sudarė 5 žmonės: vadas, taikytojas, užtaisytojas, vairuotojas ir antrasis vairuotojas kulkosvaidininkas.

## Istorija
Po Prancūzijos žlugimo buvo nutarta, kad kuriamos Kanados tankų divizijos bus ginkluotos Kanadoje pagamintais tankais. Rezultatas buvo kreiserinis tankas *Ram*, gamintas panaudojant JAV tanko M3 Lee važiuoklę. Tankus *Ram* 1941–1943 m. gamino gamykla *[[Montreal Locomotive Works]]* (MLW). Po to M3 tankus pakeitė pajėgesnis *[[M4 Sherman]]*. Sąjungininkai sutiko standartizuoti tankus M4 pagrindu, ir MLW 1943 m. rugpjūtį ėmė gaminti tankus *Grizzly*.

*Grizzly* gamyba buvo sustabdyta, kai paaiškėjo, kad tankų gamyba JAV yra pakankamai didelė. MLW ėmė gaminti savaeiges *[[Sexton Mk II]]*. *Sexton Mk II* naudojo *Grizzly* važiuokles, o korpusas buvo praplėstas, kad jame tilptų standartinė Britų sandraugos 25 svarų patranka (*QF 25 pounder gun*). *Sexton* buvo Sandraugos atitikmuo JAV savaeigei *[[M7 Priest]]*.

Po karo dalis tankų *Grizzly* ir savaeigių *Sexton* buvo parduoti Portugalijai NATO karinės pagalbos programos rėmuose. Iš ginkluotės jie buvo išbraukti tik 9-tą dešimtmetį.

Buvo planuota dalį *Grizzly* perdaryti į priešlėktuvinę savaeigę *Skink* (), kurios bokštelis turėjo būti ginkluotas suketverinta 40 mm patranka.

## Konstrukcija
Tanko *Grizzly* pakaba turėjo 13-os dantų nukreipiamuosius krumpliaračius (} ir CDP vikšrus. Tuo tarpu tankai M4 turėjo 17-os dantų krumpliaračius.

## Nuorodos
Vejuona

**Vejuona** – nedidelė Nevėžio baseino upė Kauno rajone, dešinysis intakas. Upės ilgis – 19,8 km. Įteka į Nevėžį jo dešiniajame krante 18,2 km atstumu nuo pastarojo žiočių. Prasideda Mozūriškių apylinkių (Batniavos sen.) aukštumose. Aukštupyje upelio vaga daugelyje vietų sureguliuota.

Upė turi keletą bevardžių intakų, taip pat kairiajame krante įteka Berupė, Gudmėšla, Antnalupys.

Prie Vejuonos įsikūrusios gyvenvietės: Naujatriobiai, Pavejuonis.

Upėvardis kildinamas nuo žodžio *veja* („jauna pievelė, ganykla“, plg.  „pievos“).

## Nuorodos

* Sąrašas:Nevėžio intakai
* Vejuona Gamtos katalogo portale
* LR upių klasifikatorius
Upytė (Naujieji Bernatoniai)

**Upytė** – nedidelė upė Kauno rajone, Nevėžio dešinysis intakas. Vandentakio kodas – 13011280, ilgis – 5,9 km. Įteka Nevėžio kraštovaizdžio draustinyje jo dešiniajame krante 11,9 km atstumu nuo žiočių. Priklauso Nevėžio baseinui. Prasideda Lomankos miško apylinkėse (Raudondvario sen.). Aukštupyje vaga sureguliuota. Šalia kelio  upelis užtvenktas, telkšo du Bernatonių tvenkiniai.

Prie Upytės įsikūrusios gyvenvietės: Senieji Bernatoniai, Upytė.

Upėvardis kildinamas nuo žodžio *[[upė]]* („vandens srautas“).

## Nuorodos

* Sąrašas:Nevėžio intakai
* Upytė Gamtos katalogo portale
* LR upių klasifikatorius
Zlotnikų Kazanės Dievo Motinos Ikonos koplyčia

**Zlotnikų Kazanės Dievo Motinos Ikonos koplyčia** () – stačiatikių koplyčia, esanti Zlotnikų kaime. Koplyčia priklauso Kožanų Viešpaties Kryžiaus parapijai. Pastatyta 1880 metais, architektas *Teodozy Zdanuczyk*.
Igoris Akinfejevas

**Igoris Vladimirovičius Akinfejevas** (*Игорь Владимирович Акинфеев*; g. 1986 m. balandžio 8 d.) – Rusijos futbolininkas, rungtyniaujantis vartininko pozicijoje. Atstovauja Maskvos CSKA klubui.

Nuo pat vaikystės treniravosi CSKA jaunimo komandose, o būdamas 17-os metų pateko į pagrindinę komandą. Netrukus jis tapo pagrindiniu komandos vartininku.

2004 m. Akinfejevas debiutavo Rusijos rinktinėje ir tapo jauniausiu visų laikų Rusijos rinktinės žaidėju (debiuto metu jam buvo 18 metų ir 20 dienų). Buvo paimtas į 2004 m. Europos čempionatą kaip trečiasis vartininkas. 2008 m. Europos čempionate jis jau buvo pagrindinis Rusijos vartininkas.

## Laimėjimai

;CSKA Maskva
* Rusijos Premjer lyga (6): 2003, 2005, 2006, 2012–13, 2013–14, 2015–16 m.
* Rusijos futbolo supertaurė (6): 2004, 2006, 2007, 2009, 2013, 2014 m.
* Rusijos futbolo taurė (6): 2004–05, 2005–06, 2007–08, 2008–09, 2010–11, 2012–13 m.
* UEFA taurė (1): 2004–05 m.

## Dalyvavimas čempionatuose

|}

## Išnašos

## Nuorodos
* 
*
Džogo krioklys

**Džogo krioklys** (, ) arba ***Gersopos krioklys*** () – krioklys Indijoje, Karnatakoje, Vakarų Ghatų kalnų pietinėje dalyje, ant Šaravatės upės.

Džogo krioklį sudaro keturių pakopų sistema, kurios bendras aukštis – 253 metrai. Džogo krioklys patenka į pačių aukščiausių pasaulyje krioklių sąrašo dvidešimtuką. Prie krioklio pastatytos dvi hidroelektrinės.

Azijoje yra ir iš aukščiau krintančių krioklių, tačiau Džogo krioklio srovė per visą aukštį yra nenutraukiama uolų ar kitų kliūčių.

Įspūdingiausiai Džogo krioklys atrodo musonų laikotarpiu.

Krioklio pavadinimas kanadų kalba tiesiog reiškia „krioklys“.

## Šaltiniai

## Nuorodos
* Džogo krioklys  (anglų k.)
Aleksandras Keržakovas

**Aleksandras Anatoljevičius Keržakovas** (*Александр Анатольевич Кержаков*; g. 1982 m. lapkričio 27 d.) – Rusijos futbolininkas, rungtyniavęs puolėjo pozicijoje. Treneris.

Pradžioje rungtyniavo mėgėjiškoje Svetlogorsko „Svetlogorec“ komandoje, o 2001 m. pateko į „Zenitą“. Ten jis turėjo keletą sėkmingų sezonų, bet „Zenito“ treneriu tapus Dikui Advokatui, tapo atsarginiu žaidėju. Keržakovas paliko klubą ir išvyko į Ispaniją, „Sevilla FC“. Ten praleidęs sezoną, žaidėjas grįžo į Rusiją, žaidė „Dinamo“ klube, o kitą sezoną grįžo į „Zenitą“.

Aleksandras Keržakovas Rusijos rinktinėje debiutavo 2002 m., varžybose prieš Estiją. Tais pačiais metais pakviestas į pasaulio čempionatą. Jis tapo vienu pagrindinių rinktinės puolėjų, tačiau į 2008 m. Europos čempionatą pakviestas nebuvo.

## Laimėjimai
;Zenit
* Rusijos futbolo lygos taurė: 2003 m.
* Rusijos futbolo taurė: 2010 m.
* Rusijos futbolo supertaurė: 2016 m.
* Rusijos Premjer lyga: 2010, 2011–12, 2014–15 m.
;Sevilla
* UEFA taurė: 2007 m.
* Copa del Rey: 2007 m.
* Supercopa de España: 2007 m.
;FC Zürich
* Šveicarijos futbolo taurė: 2016 m.
;Asmeniniai
* Rusijos Premjer lygos rezultatyviausias žaidėjas: 2004 m.

## Dalyvavimas čempionatuose

|}

## Išnašos

## Nuorodos
*
Maratas Izmailovas

**Maratas Nailevičius Izmailovas** (*Марат Наилевич Измайлов*; g. 1982 m. rugsėjo 21 d.) – totorių kilmės Rusijos futbolininkas, rungtyniauvęs saugo pozicijoje.

Žaidė „Lokomotyvo“ jaunimo komandose, o 2001 m. debiutavo pagrindinėje komandoje. Su klubu jis du kartus tapo šalies čempionu, buvo išrinktas 2001 m. geriausiu jaunuoju lygos žaidėju. 2007 m. jis buvo paskolintas Lisabonos „Sportingui“, o nuo 2008 m. tapo pastoviu jo nariu. 2013 m. sausio 9 d. pasirašė 2,5 m. kontraktą su FC Porto klubu.

Maratas Izmailovas Rusijos rinktinėje debiutavo 2001 m., žaidė 2002 m. pasaulio ir 2004 m. Europos čempionatuose. Vėliau keletą metų į rinktinę nebekviestas, bet vėliau pakviestas į 2012 m. Europos čempionatą.

## Laimėjimai

;Lokomotiv Moscow:
* Rusijos Premjer lyga: 2002, 2004 m.
* Sandraugos čempionų taurė: 2005 m.
* Rusijos futbolo supertaurė: 2003, 2005 m.

;Sporting:
* Taça de Portugal: 2007–08 m.
* Supertaça Cândido de Oliveira: 2007, 2008 m.
* Taça da Liga: 2008–09 m.

## Dalyvavimas čempionatuose

|}

## Išnašos

## Nuorodos
*
Pavelas Pogrebniakas

**Pavelas Viktorovičius Pogrebniakas** (*Павел Викторович Погребняк*; g. 1983 m. lapkričio 8 d.) – Rusijos futbolininkas, rungtyniaujantis puolėjo pozicijoje.

Karjerą pradėjo 2002 m. Maskvos „Spartako“ klube, kurio jaunimo komandose ir treniravosi. Ten žaidė nedaug ir buvo skolinamas žemesnės lygos klubams. 2006 m. praleido sezoną Tomsko „Tomėje“, o kitais metais persikėlė į „Zenitą“. Šiame klube Pogrebniakas žaidė itin sėkmingai ir susilaukė užsienio klubų dėmesio. Jis persikėlė į Vokietiją, o vėliau į Angliją. „Fulhamo“ klube jis debiutavo 5 įvarčiais per 3 rungtynes.

Pavelas Pogrebniakas Rusijos rinktinėje debiutavo 2006 m. varžybose prieš Latviją, jose įmušė įvartį. Dėl traumos negalėjo dalyvauti 2008 m. Europos čempionate.

## Laimėjimai

;Zenit
* Rusijos Premjer lyga (1): 2007 m.
* Rusijos futbolo supertaurė (1): 2008 m.
* UEFA taurė (1): 2007–08 m.
* UEFA supertaurė (1): 2008 m.

## Dalyvavimas čempionatuose

|}

## Išnašos

## Nuorodos
*
Balstogės Jėzaus Prisikėlimo cerkvė

**Balstogės Jėzaus Prisikėlimo cerkvė** () – cerkvė, esanti Balstogės mieste, *ul. Władysława Sikorskiego 9* gatvėje. Cerkvė priklauso Balstogės Jėzaus Prisikėlimo stačiatikių parapijai. Cerkvė pavadinta Jėzaus prisikėlimo garbei. Cerkvė buvo pastatyta 1990–1999 m., architektai *Jan Kabac*, *Jerzy Uścinowicz* ir *Władysław Ryżyński*.


Vaizdas:Cerkiew zmartwychwstania białystok.JPG
Vaizdas:Cerkiew Zmartwychwstania Pańskiego Białystok.JPG


## Nuorodos

* Parapijos tinklalapis (lenk.) .
Balstogės Dievo Motinos cerkvė

**Balstogės Dievo Motinos cerkvė** () – cerkvė esanti Balstogės mieste, *ul. Trawiasta 5* gatvėje. Cerkvė priklauso Balstogės Šv. Sofijos parapijai. Cerkvė buvo pastatyta 1987-1998 m., architektas Michał Bałasz.


Vaizdas:Hagia Sophia Białystok1.JPG
Balstogės šv. Elijo cerkvė

**Balstogės šv. Elijo cerkvė** () – cerkvė esanti Balstogės mieste, Stanislovo Suchovolco gatvėje. Cerkvė priklauso Balstogės Šv. Pranašo Elijo parapijai. Cerkvė pavadinta Elijo garbei. 1874 m. šioje vietoje buvo pastatyta koplyčia, kurią pastatė rusų baronas *Ridigeris* savo tragiškai žuvusiam sūnui atminti. II pasaulinio karo metu vokiečiai koplyčioje įkūrė ginklų sandėlį. 1946 m. koplyčia buvo iš naujo pašventinta. Sparčiai didėjant gyventojų skaičiui aplinkinėse gyvenvietėse buvo nutarta pradėti naujos cerkvės statybas. 1963–1970 m. buvo pastatyta dabartinė cerkvė, kurios statybos kainavo 1 500 000 zlotų.
Balstogės Šv. Dvasios cerkvė

**Balstogės Šv. Dvasios cerkvė** () – cerkvė esanti Balstogės mieste, *ul. Antoniuk Fabryczny 13* gatvėje. Cerkvė priklauso Balstogės Šv. Dvasios stačiatikių parapijai. Cerkvė pavadinta Šventosios Dvasios garbei. Cerkvės statybos prasidėjo XX a. 8 dešimtmetyje, architektas *Jan Kabac*. 2008 m. buvo užbaigta statyti cerkvės varpinė, kurios aukštis 70 metrų, tai trečias pagal aukštį pastatas mieste. Cerkvės aukštis 60 metrų, turi 5 kupolus, pastate telpa apie 3,000 tikinčiųjų. 


Vaizdas:Cerkiew i dzwonnica.JPG
Vaizdas:Podlaskie - Białystok - Białystok - Antoniuk Fabryczny 13 - Cerkiew św. Ducha - ENE - Dzwonnica - Widok - v-W.jpg
Vaizdas:CerkiewStDuchaBialystok.JPG
Vaizdas:Podlaskie - Białystok - Białystok - Antoniuk Fabryczny 13 - Cerkiew św. Ducha - ENE - Dzwonnica - Szczyt - v-W.jpg
Balstogės šv. Jurgio cerkvė

**Balstogės šv. Jurgio cerkvė** () – cerkvė, esanti Balstogės mieste, *ul. Pułaskiego* gatvėje. Cerkvė priklauso Balstogės šv. Jurgio parapijai. Cerkvė pavadinta šv. Jurgio garbei. Cerkvė pradėta statyti 1998 m., architektas *Jerzy Uścinowicz*. Cerkvė turi 5 kupolus, 2006 m. buvo pašventintas aukščiausio kupolo kryžius.


Bialystok - sw. Jerzy cerkiew fc03.jpg
Białystok cerkiew św. Jerzego.JPG
Białystok cerkiew św. Jerzego2.JPG
Cerkiew dolna św. Jerzego Białystok wnętrze.JPG


## Nuorodos

* Parapijos tinklalapis (lenk.) .

## Literatūra
* Danieluk E. i A.: Prawosławne cerkwie Białegostoku i okolic. Białystok: Stowarzyszenie Bractwo Prawosławne św. św. Cyryla i Metodego w Białymstoku, s. 29-30. ISBN 928649.
Balstogės Švč. Jėzaus Širdies bažnyčia

**Balstogės Švč. Jėzaus Širdies bažnyčia** () – bažnyčia esanti Balstogės mieste. Bažnyčia priklauso Balstogės Švč. Jėzaus Širdies parapijai. Pastatas iš pradžių buvo pastatytas kaip Rusijos imperijos kareivių cerkvė 1888 m., bet po I pasaulinio karo pastatą perėmė katalikai ir pavertė bažnyčia.


Vaizdas:Kazańskij Sobor Białystok.jpg|XIX a. antroje pusėje
Vaizdas:Kościół Najświętszego Serca Białystok2.JPG
Vaizdas:Kościół Najswiętszego Serca Białystok1.JPG


## Literatūra
* Danieluk E. i A.: Prawosławne cerkwie Białegostoku i okolic. Białystok: Stowarzyszenie Bractwo Prawosławne św. św. Cyryla i Metodego w Białymstoku, s. 115. ISBN 928649.

## Nuorodos

* Parapijos tinklalapis (lenk.).
Alanas Dzagojevas

**Alanas Jelizbarovičius Dzagojevas** (*Алан Елизбарович Дзагоев*; g. 1990 m. birželio 17 d.) – osetinų kilmės Rusijos futbolininkas, rungtyniavęs atakuojančio saugo pozicijoje. Ilgmetis Maskvos CSKA klubo žaidėjas.

Vaikystėje lankė Vladikaukazo, Toljačio futbolo mokyklas. 2006 m. debiutavo Rusijos antrojo diviziono klube iš Toljačio – „Krylia Sovetov-SOK“. 2008 m. Dzagojevas pakviestas į CSKA klubą ir tais pačiais metais išrinktas geriausiu jaunuoju lygos žaidėju.

Alanas Dzagojevas Rusijos rinktinėje debiutavo 2008 m., varžybose prieš Vokietiją. Jis tapo antru jauniausiu (po Igorio Akinfejevo) visų laikų Rusijos rinktinės žaidėju.

## Laimėjimai
;CSKA
* Rusijos Premjer lyga: 2012–13, 2013–14, 2015–16 m.
* Rusijos futbolo taurė: 2007–08, 2008–09, 2010–11, 2012–13 m.
* Rusijos futbolo supertaurė: 2009, 2013, 2018 m.
* Rusijos I lyga: 2022–23 m.

## Dalyvavimas čempionatuose

|}

## Išnašos

## Nuorodos
*
Balstogės Šv. Marijos Magdalenos cerkvė

**Balstogės Šv. Marijos Magdalenos cerkvė** () – cerkvė esanti Balstogės mieste, centriniame parke. Cerkvė priklauso Balstogės Šv. Nikolajaus parapijai. Cerkvė pavadinta Marijos Magdalietės garbei. Pastatas buvo pastatytas 1758 m. kaip katalikų koplyčia, kurios statybas finansavo Janas Klemensas Branickis. 1768 m. šalia koplyčios buvo įkurtos katalikų kapinės. 1864 m. koplyčią perėmė stačiatikiai ir pavertė ją cerkve. 1966 m. spalio 20 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Cerkiew św. Marii Magdaleny Białystok.JPG
Vaizdas:Magdalenka2.jpg


## Literatūra

* A. Dobroński, Białystok: historia miasta, Białystok 2001.
* J. Glinka, Kaplica i cmentarz pod wezwaniem św. Marii Magdaleny w Białymstoku, „Rubierz“ 1992, nr 1, s. 21-27.
* A. Sztachelska-Kokoczka, Jeszcze raz o kaplicy św. Marii Magdaleny w Białymstoku, „Białostocczyzna“ nr 4/28, s. 69.

## Nuorodos

* Palenkės vaivadijos saugomų istorijos paminklų sąrašas (lenk.).
Balstogės Šv. Nikolajaus soboras

**Balstogės Šv. Nikolajaus soboras** () – soboras esantis Balstogės mieste, *ul. Lipowej 15.* gatvėje. Soboras priklauso Balstogės Šv. Nikolajaus parapijai. Soboras pavadintas Šv. Mikalojaus garbei. Pastatytas 1843–1846 metais, statybos kainavo 36,000 rublių. 1897 m. rugpjūčio 25 d. sobore lankėsi Rusijos imperijos caras Nikolajus II. Soboro aukštis 40 metrų, yra trys navos. 1957 m. sausio 24 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Cerkiew sw Mikolaja.JPG
Vaizdas:Cer2.jpg
Vaizdas:Cerkiew Św. Mikołaja nocą, Białystok.jpg
Vaizdas:Sobor sw Mikolaja-wnetrze-szerokie.jpg


## Literatūra

* Danieluk E. i A.: Prawosławne cerkwie Białegostoku i okolic. Białystok: Stowarzyszenie Bractwo Prawosławne św. św. Cyryla i Metodego, ISBN 928649.
* S. Borowik. Jak w Białymstoku budowano sobór św. Mikołaja. „Przegląd Prawosławny”. 4 (286), kwiecień 2009. Białystok. ISSN 1230–1078.
* Mironowicz A.: Sobór świętego Mikołaja w Białymstoku. Białystok: Orthdruk,
* A. Radziukiewicz, A. Matreńczyk. Doświadczyliśmy gościnności Abrahama. „Przegląd Prawosławny”. 7 (301), lipiec 2010. ISSN 1230–1078.

## Nuorodos

* Parapijos tinklalapis (lenk.);
* Aprašymas apie soborą (lenk.) ;
* Palenkės vaivadijos saugomų istorijos paminklų sąrašas (lenk.).
Wojciech Szczęsny

**Voicechas Tomas Ščensnas** (*Wojciech Tomasz Szczęsny*; g. 1990 m. balandžio 18 d.) – profesionalus Lenkijos futbolininkas, rungtyniaujantis vartininko pozicijoje FC Barcelona klube.

## Biografija
Gimė futbolininko (taip pat vartininko) Macejaus Ščensno šeimoje. Treniravosi „Legia“ jaunimo komandoje. 2006 m. išvyko į „Arsenal“ jaunimo futbolo mokyklą. 2009 m. debiutavo pagrindinėje „Arsenal“ komandoje. Vėliau nuomos pagrindais buvo paskolintas League One klubui „Brentford FC“, kur buvo pagrindiniu vartininku. Traumas patyrus Manueliui Almunijai ir Lukašui Fabianskiui, Ščensnas gavo daugiau galimybių ginti „Arsenalo“ vartus, o netrukus tapo pagrindiniu vartininku.

2015–2017 m. nuomos pagrindais buvo skolinamas „Roma“ klubui.

2017 m. liepos 19 d. parduotas „Juventus“ klubui už 12,2 milijonus eurų. 

2024 m. rugpjūčio 14 d. nutraukta sutartį su „Juventus“ klubu. Atstovaudamas klubui sužaidė Serie A 200 rungtynių. 

2024 m. rugpjūčio 27 d. paskelbė baigiantis profesionalaus futbolininko karjerą.

2024 m. spalio 2 d. pasirašė sutartį su „Barcelona“ klubu iki 2024-25 m. sezono pabaigos. Marc Andre ter Stegenas sezono pradžioje patyrė traumą, tad lenkas atgaivino karjerą.

2025 m. balandžio 26 d. „Copa del Rey“ finale prieš Madrido „Real“ sužaidė visas 120 minučių pagrindinio laiko įskaitant ir pratęsimą, atremdamas 5 smūgius. „Barcelona“ nugalėjo rezultatu 3:2. 2024–2025 m. „La Liga“ sezone sužaidė 15 rungtynių. 2025 m. liepos 7 d. pratęsė sutartį su klubu iki 2027 m.

## Rinktinė
2009 m. debiutavo Lenkijos rinktinėje rungtynėse prieš Kanadą.

## Dalyvavimas čempionatuose

|}

## Išnašos

## Nuorodos
* 
* 
* Wojciech Szczęsny (90minut.pl)
Losinkos Šv. Jurgio koplyčia

**Losinkos Šv. Jurgio koplyčia** () – stačiatikių koplyčia, esanti Losinkos kaime. Koplyčia priklauso Losinkos Šv. Apaštalo Jokūbo parapijai. Pirmoji koplyčia pastatyta 1779 m. dabartinės cerkvės vietoje. 1883 m. koplyčia buvo perkelta į kapines. 1958 m. sausio 7 d. koplyčia buvo įtraukta į Palenkės vaivadijos saugomų istorijos paminklų sąrašą.


Vaizdas:Łosinka kaplica na cmentarzu 1.jpg


## Nuorodos

* Palenkės vaivadijos saugomų istorijos paminklų sąrašas (lenk.).
Losinkos Šv. Apaštalo Jokūbo cerkvė

**Losinkos Šv. Apaštalo Jokūbo cerkvė** () – stačiatikių cerkvė, esanti Losinkos kaime. Cerkvė priklauso Losinkos Šv. Apaštalo Jokūbo parapijai. Cerkvė pastatyta 1882–1886 metais, vietoje anksčiau čia stovėjusios Losinkos Šv. Jurgio koplyčios. 1995 m. gruodžio 6 d. cerkvė buvo įtraukta į Palenkės vaivadijos saugomų istorijos paminklų sąrašą. 1994–1997 m. cerkvė buvo remontuojama.


Vaizdas:Cerkiew św. Jakuba w Łosince wnętrze 9.jpg
Vaizdas:Cerkiew św. Jakuba w Łosince wnętrze 1.jpg
Vaizdas:Cerkiew św. Jana w Łosince brama.jpg
Vaizdas:Losinka-cerkiew-15.jpg


## Nuorodos

* Palenkės vaivadijos saugomų istorijos paminklų sąrašas (lenk.).
Vigodos Viešpaties Atsimainymo cerkvė

**Vigodos Viešpaties Atsimainymo cerkvė** () – cerkvė, esanti Vigodos kaime. Cerkvė priklauso Novoberezovo Kristaus Dangun Žengimo parapijai. Cerkvė pastatyta 1840 metais, Čižikų kaime, bet 1925 m. perkelta į dabartinę savo vietą.
Tžešciankos Šv. Arkangelo Mykolo cerkvė

**Tžešciankos Šv. Arkangelo Mykolo cerkvė** () – medinė cerkvė, esanti Tžešciankos kaime. Cerkvė priklauso Tžešciankos Šv. Arkangelo Mykolo parapijai. Cerkvė pastatyta 1864–1867 metais. 1994 m. kovo 9 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Cerkiew w Trzesciance front side.jpg
Vaizdas:Cerkiew w Trzesciance front z krzyzem.jpg
Vaizdas:Cerkiew w Trzesciance front.jpg


## Nuorodos

* Palenkės vaivadijos saugomų istorijos paminklų sąrašas (lenk.).
Robert Lewandowski

**Robertas Levandovskis** (*Robert Lewandowski*; g. 1988 m. rugpjūčio 21 d.) – Lenkijos futbolininkas, rungtyniaujantis puolėjo pozicijoje. Katalonijos klubo „FC Barcelona“ žaidėjas.

## Karjera
Karjerą pradėjo Lenkijos 3 lygos klube „Znicz Pruszków“, kuriam padėjo pakilti į 2 lygą. 2008 m. persikėlė į Poznanės „Lech“ klubą, su kuriuo tapo šalies čempionu. 

2010 m. birželio mėn. pasirašė ketverių metų trukmės sutartį su „Borussia“ klubu (Vokietija).

2022 m. liepos 16 d. su FC Barcelona (ispanija) ir pasirašė trijų metų sutartį, su galimybe pratęsti dar metams. Kaip pranešama, žaidėjas kainavo 45 mln. eurų.

## Laimėjimai
;Znicz Pruszków
* II Liga: 2006–07 m.

;Lech Poznań
* Lenkijos futbolo taurė: 2008–09 m.
* Lenkijos futbolo supertaurė: 2009 m.
* Ekstraklasa: 2009–10 m.

;Borussia Dortmund
* Bundesliga: 2010–11, 2011–12 m.
* Vokietijos futbolo taurė: 2011–12 m.
* Vokietijos futbolo supertaurė: 2013 m.

;FC Bayern München
* Bundesliga: 2014–15, 2015–16, 2016–17, 2017–18, 2018–19, 2019–20, 2020-21, 2021-22 m.
* Vokietijos futbolo taurė: 2015–16, 2018–19, 2019–20 m.
* Vokietijos futbolo supertaurė: 2016, 2017, 2018, 2020, 2021 m.
* UEFA Čempionų lyga: 2019–20 m.
* UEFA Supertaurė: 2020 m.
**FC Barcelona**
* La Liga: 2022–2023
* Ispanijos_futbolo_supertaurė: 2023,2025

## Rinktinė
2008 m. debiutavo Lenkijos rinktinėje rungtynėse prieš San Mariną. Debiutantas įmušė savo pirmąjį įvartį atstovaudamas nacionalinei komandai.

### Dalyvavimas čempionatuose

|}

## Išnašos

## Nuorodos
* 
* 
* Robert Lewandowski (90minut.pl)
Tokarų Verkiančiosios Dievo Motinos Ikonos cerkvė

**Tokarų Verkiančiosios Dievo Motinos Ikonos cerkvė** () – medinė cerkvė, esanti Tokarų kaime. Cerkvė priklauso Tokarų Verkiančiosios Dievo Motinos Ikonos parapijai. Cerkvė pastatyta 1912 metais. Nuo 1946 m. parapijos centras. 1984 m. gruodžio 28 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Cerkiew cmentarna prawosławna par. p.w. Matki Boskiej Wszystkich Strapionych Radość, drewn., 1912 Koterka 09 JoannaPyka.JPG
Vaizdas:Cerkiew cmentarna prawosławna par. p.w. Matki Boskiej Wszystkich Strapionych Radość, drewn., 1912 Koterka 04 JoannaPyka.JPG
Vaizdas:Cerkiew cmentarna prawosławna par. p.w. Matki Boskiej Wszystkich Strapionych Radość, drewn., 1912 Koterka 01 JoannaPyka.JPG
Vaizdas:Cerkiew cmentarna prawosławna par. p.w. Matki Boskiej Wszystkich Strapionych Radość, drewn., 1912 Koterka 11 JoannaPyka.JPG


## Nuorodos

* Palenkės vaivadijos saugomų istorijos paminklų sąrašas (lenk.).
Šastalų Dievo Motinos Duonos Dalintojos Ikonos cerkvė

**Šastalų Dievo Motinos Duonos Dalintojos Ikonos cerkvė** () – medinė cerkvė, esanti Šastalų kaime. Cerkvė priklauso Bielsko Šv. Arkangelo Mykolo parapijai. Cerkvė pastatyta 1999 metais, architektas *Zachary Szachowicz*.
Rafał Murawski

**Rafalas Muravskis** (*Rafał Murawski*; g. 1981 m. spalio 9 d.) – Lenkijos futbolininkas, rungtyniavęs saugo pozicijoje.

## Karjera
Didžiąją dalį savo karjeros praleido Lenkijos klubuose, tačiau 2009–2010 m sezone žaidė Rusijoje, Kazanės „Rubin“ klube.

## Rinktinė
2006 m. debiutavo Lenkijos rinktinėje rungtynėse prieš Belgiją.

## Dalyvavimas čempionatuose

|}

## Išnašos

## Nuorodos
* 
* Rafał Murawski – 90minut.pl
Jakub Błaszczykowski

**Jakubas Blaščykovskis** (*Jakub Błaszczykowski*; g. 1985 m. gruodžio 14 d.) – Lenkijos futbolininkas, rungtyniavęs saugo pozicijoje. Buvęs Lenkijos rinktinės kapitonas.

Karjerą pradėjo Lenkijos ketvirtos lygos klube „KS Częstochowa“, bet vėliau gavo galimybę dalyvauti „Wisła“ klubo peržiūroje ir buvo paimtas į šią komandą. 2007 m. už 3 mln. eurų perėjo į Dortmundo „Borussia“ klubą.

Jakubas Blaščykovskis Lenkijos rinktinėje debiutavo 2006 m., varžybose prieš Saudo Arabiją. Į 2006 m. pasaulio čempionatą paimtas nebuvo, o 2008 m. Europos čempionatą praleido dėl traumos.

Kai jam buvo 10 metų, jo tėvas subadė motiną. Jo tėtis atsidūrė kalėjime, todėl jis buvo išvykęs pas senelius. Jo senelis buvo futbolininkas tad jis nusprendė eiti senelio pėdomis.

## Laimėjimai
;Wisła Kraków
* Ekstraklasa: 2004–05

;Borussia Dortmund
* Bundesliga: 2010–11, 2011–12 m.
* Vokietijos futbolo taurė: 2011–12 m.
* Vokietijos futbolo supertaurė: 2008, 2013 m.

## Dalyvavimas čempionatuose

|}

## Išnašos

## Nuorodos
* 
* Statistika iš 90minut.pl
Stari Kornino Šv. Onos cerkvė

**Stari Kornino Šv. Onos cerkvė** () – medinė cerkvė, esanti Stari Kornino kaime. Cerkvė priklauso Stari Kornino Šv. Arkangelo Mykolo parapijai. Pirmoji cerkvė pastatyta 1773 metais ir priklausė unitams, nuo 1839 m. stačiatikiams. 1860, 1892 ir 1903 m. perstatyta. 1986 m. gruodžio 31 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Stary Kornin Cerkwie.jpg|Cerkvė dešinėje
Vaizdas:Cerkiew w Starym Korninie front view.jpg


## Nuorodos

* Parapijos tinklalapis (lenk.);
* Palenkės vaivadijos saugomų istorijos paminklų sąrašas (lenk.).
Podbielės Šv. Proroko Elijašo cerkvė

**Podbielės Šv. Proroko Elijašo cerkvė** () – medinė cerkvė, esanti Podbielės kaime. Cerkvė priklauso Podbielės Šv. Proroko Elijašo parapijai. Cerkvė pastatyta 1876 metais, 1912 m. perstatyta. 1977 m. gegužės 10 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Cerkiew w Podbielu 3.jpg
Vaizdas:Cerkiew w Podbielu 1.jpg
Vaizdas:Cerkiew w Podbielu.JPG


## Nuorodos

* Palenkės vaivadijos saugomų istorijos paminklų sąrašas (lenk.).
Kostas Chalkias

**Kostas Chalkijas** (*Κώστας Χαλκιάς*; g. 1974 m. gegužės 30 d.) – buvęs Graikijos futbolininkas, vartininkas.

## Karjera

1994 m. pradėjo profesionalo karjerą „Panathinaikos“ klube, tačiau ten žaidė mažai, skolintas žemesnės lygos klubams. 

Vėliau rungtyniavo „Iraklyje“, grįžo į „Panathinaikos“. 

2005–2006 m. bandė laimę užsienyje (Anglijoje, Ispanijoje), bet ten įsitvirtinti nepavyko.

2006 m. grįžo į Graikiją. Atstovavo AS Árīs, o nuo 2008 m. priklausė PAOK.  

## Karjera rinktinėje

2001 m. debiutavo Graikijos rinktinėje rungtynėse prieš Estiją. Kaip atsarginis vartininkas dalyvavo graikams pergalingame 2004 m. Europos čempionate. 

Iš rinktinės pasitraukus Antoniui Nikopolidžiui, Chalkijas tapo vienu pagrindinių Graikijos vartininkų. 

2012 m. birželio 23 d. rinktinei iškritus iš Euro 2012 paskelbė baigiantis karjerą nacionalinėje komandoje.

## Laimėjimai

;Panathinaikos
* Alpha Ethniki: 2003–04 m.
* Graikijos futbolo taurė: 2003–04 m.

;
* Europos futbolo čempionatas: 2004 m.

## Dalyvavimas čempionatuose

|}

## Išnašos

## Nuorodos
*
Parcevo Šv. Dimitrijaus cerkvė

**Parcevo Šv. Dimitrijaus cerkvė** () – medinė cerkvė, esanti Parcevo kaime. Cerkvė priklauso Bielsko Viešpaties Prisikėlimo parapijai. Cerkvė pastatyta XIX a. pradžioje ir priklausė unitams, 1839 m. perėmė stačiatikiai. 1897 m. pristatyta varpinė. 1966 m. spalio 26 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Parcewo - Church of St. Dymitr Sołuński 01.jpg


## Nuorodos

* Palenkės vaivadijos saugomų istorijos paminklų sąrašas (lenk.).
Kuraševo Šv. Antono Piečerskio cerkvė

**Kuraševo Šv. Antono Piečerskio cerkvė** () – medinė cerkvė, esanti Kuraševo kaime. Cerkvė priklauso Kuraševo Šv. Antono Piečersko parapijai. Cerkvė pastatyta 1868 metais, 1898 m. perstatyta, architektai *Sylwester Wasiluk* ir *Łukasz Prokopiuk*. 1998 m. gegužės 15 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Kuraszewo - Church of St. Antoni Peczerski 02.jpg
Vaizdas:Kuraszewo - Church of St. Antoni Peczerski 03.jpg


## Nuorodos

* Parapijos tinklalapis (lenk.) ;
* Palenkės vaivadijos saugomų istorijos paminklų sąrašas (lenk.).
Hainuvkos Visų Šventųjų koplyčia

**Hainuvkos Visų Šventųjų koplyčia** () – stačiatikių kapinių koplyčia, esanti Hainuvkos mieste. Cerkvė priklauso Hainuvkos Šv. Jono Krikštytojo Gimimo parapijai. Koplyčia pastatyta 1953 metais, perstatyta 1995–1998 metais.


Vaizdas:Hajnówka cmentarz prawosławny kaplica 12.07.2009 p.jpg
Vaizdas:Kaplica prawosławna Hajnówka.JPG


## Nuorodos

* Parapijos tinklalapis (lenk.);
* Cerkvės nuotraukos .
Alexandros Tzorvas

**Aleksandras Corvas** (*Αλέξανδρος Τζόρβας*; g. 1982 m. rugpjūčio 12 d.) – buvęs Graikijos futbolininkas, vartininkas.

## Karjera

Kitados treniravosi „Panathinaikos“ jaunimo komandose, tačiau pagrindinėje komandoje neįsitvirtino ir nuomos pagrindais buvo skolinamas kitiems klubams.

2007 m. žaidėjas perėjo į „OFI Crete“ klubą, o kitą sezoną vėl grįžo į „Panathinaikos“. Tapo antruoju vartininku.

2011 m. išvyko į Italiją, kur atstovavo Palermo FC.

2014 m. rugsęjo 1 d. pasirašė sutartį su NorthEast United FC (Indija), bet 2014 m. gruodžio 23 d. paliko klubą.

## Karjera rinktinėje

Graikijos rinktinėje debiutavo 2008 m., rungtynėse prieš Italiją.

Ilgainiui tapo pagrindiniu Graikijos vartininku.

## Laimėjimai
;Panathinaikos
* Graikijos Superlyga: 2009–2010 m.
* Graikijos futbolo taurė: 2010 m.

## Dalyvavimas čempionatuose

|}

## Išnašos

## Nuorodos
*
Bialoviežos Šv. Aleksandro Nevskio koplyčia

**Bialoviežos Šv. Aleksandro Nevskio koplyčia** () – medinė stačiatikių koplyčia, esanti Bialoviežos kaime. Koplyčia priklauso Bialoviežos Šv. Mykolo parapijai. Koplyčia buvo pastatyta 1996–1998 metais.

## Nuorodos

* Parapijos tinklalapis (lenk.) .
Avraam Papadopoulos

**Avraamas Papadopulas** (*Αβραάμ Παπαδόπουλος*; g. 1984 m. gruodžio 3 d.) – Graikijos futbolininkas, vidurio gynėjas. Kitados atstovavo Graikijos nacionalinei rinktinei.

## Karjera

2003 m. pradėjo karjerą Salonikų „Aris“ klube. Pradžioje žaidė saugo pozicijoje, bet vėliau perkeltas į gynybą. 

2008 m. žaidėjas perėjo į „Olympiacos“ klubą.

## Karjera

Graikijos rinktinėje debiutavo 2008 m., rungtynse prieš Čekiją.

## Laimėjimai
;Olympiacos
* Graikijos Superlyga (3): 2008–2009, 2010–2011, 2011–12, 2012–13, 2013–14 m.
* Graikijos futbolo taurė (2): 2009, 2012, 2013 m.

## Dalyvavimas čempionatuose

|}

## Išnašos

## Nuorodos
*
Anusino Šv. Kosmio ir Damjano cerkvė

**Anusino Šv. Kosmio ir Damjano cerkvė** () – medinė cerkvė, esanti Anusino kaime. Cerkvė priklauso Telatičės Šv. Kosmio ir Damjano parapijai. Cerkvė pastatyta 1902-1903 metais. 2000 m. lapkričio 24 d. cerkvė buvo įtraukta į Palenkės vaivadijos saugomų istorijos paminklų sąrašą.

## Nuorodos

* Palenkės vaivadijos saugomų istorijos paminklų sąrašas (lenk.).
Kostas Katsouranis

**Kostas Kacuranis** (*Κώστας Κατσουράνης*; g. 1979 m. birželio 21 d.) – buvęs Graikijos futbolininkas, atraminis saugas arba vidurio gynėjas. 

## Karjera

1996 m. debiutavo Patrų „Panachaiki“ klube, atstovavo šiam klubui 6 metus. Vėliau perėjo į Atėnų AEK. 

Kelis sezonus praleido Portugalijoje, o 2009 m. grįžo į Graikiją ir atstovavo „Panathinaikos“.

Atstovavo Australijos *Heidelberg United* klubui.

## Karjera

Graikijos rinktinėje debiutavo 2003 m., rungtynėse prieš Švediją. 

Vienas pagrindinių „auksinės“ Graikijos rinktinės, laimėjusios 2004 m. Europos čempionatą, žaidėjų.

## Laimėjimai

;Benfica
* Portugalijos futbolo lygos taurė: 2008–09 m.

;Panathinaikos
* Graikijos Superlyga: 2009–10 m.
* Graikijos futbolo taurė: 2009–10 m.

;
* Europos futbolo čempionatas: 2004 m.

;Asmeniniai
* Graikijos metų futbolininkas: 2005 m.

## Dalyvavimas čempionatuose

|}

## Išnašos

## Nuorodos
*
Meru (ugnikalnis)

**Meru** – aktyvus ugnikalnis, išsidėstęs šiaurės Tanzanijoje, maždaug 70 km į rytus nuo Kilimandžaro. 4566 m aukščio ugnikalnis yra antras pagal aukštį visoje šalyje. Meru priskiriamas stratovulkano tipo ugnikalniams. Paskutinis šio ugnikalnio išsiveržimas užfiksuotas 1910 m.

Meru yra išsidėstęs Arušos nacionalinio parko centre, maždaug 16 km nuo Arušos miesto. Dėl itin gražaus kraštovaizdžio, matomo kopiant į viršūnę, kopimas į šį vulkaną yra gana populiarus tarp alpinistų bei keliautojų.

Pirmasis į Meru ugnikalnį 1904 m. įkopė Fritzas Jageris (gali būti, kad pirmasis į kalną 1901 m. įkopė Karlas Uhligas.)

## Nuorodos
* Informacija apie Meru ugnikalnį (anglų k.)
Tomáš Necid

**Tomašas Necidas** (*Tomáš Necid*; g. 1989 m. rugpjūčio 13 d.) – buvęs Čekijos futbolininkas, puolėjas.

## Karjera
Karjerą pradėjo Prahos „Slavia“ klube, kurio jaunimo komandose treniravosi. 

2009 m. perėjo į Maskvos CSKA. Nuomos pagrindais buvo skolinamas kitiems klubams.

## Rinktinė
2008 m. debiutavo Čekijos rinktinėje prieš San Mariną (jose įmušė įvartį).

## Laimėjimai
;Slavia
* Gambrinus liga: 2007–08, 2008–09 m.

;CSKA Maskva
* Rusijos futbolo supertaurė: 2009 m.
* Rusijos futbolo taurė: 2009, 2011 m.

## Dalyvavimas čempionatuose

|}

## Išnašos

## Nuorodos
*
Theodor Gebre Selassie

**Teodoras Gebre Selasis** (*Theodor Gebre Selassie*; g. 1986 m. gruodžio 2 d.) – etiopų kilmės Čekijos futbolininkas, gynėjas.

## Karjera
Profesionalo karjerą pradėjo Jihlavos „Vysočina“ klube. 

Sezoną praleido Prahos „Slavia“ kklube, bet ten nebuvo pagrindinis žaidėjas. 

2012 m. birželio 22 d. pasirašė ketverių metų sutartį su Vokietijos Brėmeno „Werder“ klubu.

2021 m. grįžo į Čekiją ir rungtyniavo FC Slovan Liberec.

## Rinktinė
2011 m. debiutavo nacionalinėje komandoje. Jis tapo pirmuoju juodaodžiu Čekijos rinktinės žaidėju.

## Laimėjimai
;Gambrinus liga: 2007–2008 m.

## Dalyvavimas čempionatuose

|}

## Išnašos

## Nuorodos
*